google/wiki40b huggingface dataset:
Bucknell University

Rangeringer

U.S. News & World Report rangerte Bucknell University som nummer 32 blant liberal arts-collegene i USA i 2015, Forbes plasserte det på 43.-plass blant alle colleger i USA, mens Washington Monthly rangerte det som nr. 107 av amerikanske liberal arts-colleger i 2014.
Bucknell University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Terry Phelan

Klubbkarrière

Phelan begynte som ungdomspiller hos Leeds United, hvor han fikk til sammen 19 kamper i 1985/1986-sesongen før han ble frigitt av manager Billy Bremner mot slutten av sesongen. Etter dette tilbragte han ett år hos Swansea City, før han ble hentet til Wimbledon i øverste divisjon i 1987. I sin første sesong for klubben var Phelan med på å vinne finalen i FA-cupen over Liverpool FC, og hjalp klubben til å avslutte på to respektable syvendeplasser i serien frem til 1992.
Etter å ha spilt i underkant av 200 kamper for Wimbledon over en femårsperiode ble Phelan i begynnelsen av 1992/1993-sesongen solgt til Manchester City FC for 2,5 millioner pund, noe som den gangen var overgangsrekord for en forsvarsspiller i engelsk fotball. Han etablerte seg i backposisjon hos City og fikk over 120 kamper for klubben frem til november 1995, da han ble solgt videre til Chelsea FC for 750 000 pund. Hos Chelsea slet han med å etablere seg på førstelaget, og fikk bare spille 15 kamper på to år før han meldte overgang til Everton FC i slutten av desember 1996. 
Hos Everton fikk han tillit av manager Joe Royle, som benyttet ham mer eller mindre fast på førstelaget frem til en alvorlig skade satte ham ut av laget i over ett og et halvt år. Både Howard Kendall og Walter Smith hadde rollen som managere mens Phelan gikk skadet, og da han omsider ble friskmeldt, fikk han ikke tillit av Smith. Phelan ble derfor lånt ut til Crystal Palace FC på høstsesongen 1999. I februar 2000 gikk turen videre til Fulham FC på nivå to, men Phelan var en viktig aktør for at klubben fikk opprykk til Premier League i 2001.
Phelan ble ikke tilbudt noen ny kontrakt etter opprykket med Fulham, noe som gjorde at han gikk på en fri overgang til Sheffield United FC. Hos Sheffield spilte han kun en kortere periode før han dro til USA og klubben Charleston Battery, hvor han også fungerte som ungdomstrener. I 2005 ble han ansatt som spillende trener for Otago United på New Zealand, en stilling han beholdt frem til slutten av 2008/2009-sesongen.

Internasjonal karriere

Phelan fikk sin landslagsdebut for Irland i en vennskapskamp mot Ungarn i september 1991. Han ble tatt i troppen til  VM i fotball 1994 av landslagstrener Jack Charlton, hvor han spilte gruppespillkampene mot Italia og Mexico samt mellomspillkampen mot Nederland. Phelan fikk totalt 42 landskamper og ett mål for Irland frem til 2000.
Kislovodsk

Kislovodsk (russisk: Кислово́дск) er en by i Stavropol kraj i Russland. Den ligger 900 moh i Nord-Kaukasus, omtrent midt mellom Svartehavet og Det kaspiske hav, rundt 140 km sørøst for Stavropol. Innbyggertall: 129 788 (folketelling 2002), 114 414 (folketelling 1989).
Kislovodsk (oversatt: surt vann), som er kjent for sine kurbad, er oppkalt etter de mange mineralvannskildene rundt byen. 
Byen er også kjent fordi Josef Stalin etter sigende skal ha hatt hemmelige møter med stabsmenn i denne byen.
Tiedemannsparken

Tiedemannsparken er en park på Ensjø / Hasle i Oslo. Den åpnet i november 2013 som en del av en stor omstilling av området fra næring til bolig («Ensjøbyen»). Parken har navn etter tobakksfabrikken som lå like ved.

Beliggenhet og størrelse

Parken er 21 dekar stor og ligger rett sydvest for Grenseveien, som skiller Ensjø fra Valle. Parken ligger på grensen mellom strøkene Ensjø og Hovin og i både Bydel Grünerløkka og Bydel Gamle Oslo. 
Turvei D2 fra Grefsenåsen til Kampen park går gjennom parken fra sydvest til nordøst, der den fortsetter over Grenseveien som en gang- og sykkelbro, åpnet i 2013. Turveien er en hovedsykkelforbindelse til Groruddalen og sentrum. Hovinbekken kommer fra parken Teglverksdammen, åpnet i 2015, på den andre siden av Grenseveien. Bertrand Narvesens vei går som en tverrakse for fotgjengere fra nordvest til sydøst i parken.
Nordvest for parken ligger boligkomplekset Marienfryd fra 2010-årene, der Narvesens hovedkontor lå tidligere.

Utforming av parken

Parken er laget med turveien og den gjenåpnede Hovinbekken som to viktige elementer som følger hverandre, og har ellers beplantning, lekeplasser, bålplass, dam, benker og sittekanter, gressletter og dam. En høy fabrikkpipe fra Tiedemanns Tobakksfabrikk står i parken som et landemerke. Fabrikken, som har gitt navnet til parken og tidligere eide grunnen, etablerte seg med ny fabrikk og administrasjon, produksjon og alger på området sydvest for parken i 1968. Tobakksfabrikken ble nedlagt i 2008, som den siste i Norge, og området brukt til boliger.
Parken ble i planutkastet i 2007 kostnadsberegnet til 45 mill. kr, som ble forutsatt dekket av utbyggerne.
Sagatun kino

Sagatun kino er en kino i Hamar som åpnet med én sal i 1968. I dag er det en flersalskino med 5 saler og totalt 795 seter. Kinoen ble organisert som kommunalt foretak i 2001 og eies av Hamar kommune.
Ostegrind

Ostegrind eller mysegrind er en ribbeformet ramme til å sette ostekoller på mens mysen renner ned i oppsamlingskaret. Ostegrinder er laget av tre.
Jf. Ostekløft
Provinsen Bari

Provinsen Bari (italiensk: Provincia di Bari) var en provins i regionen Puglia i det sørlige Italia. Bari var provinsens hovedstad. Den 1. januar 2015 ble provinsen erstattet av Storbyområdet Bari (italiensk: Città Metropolitana di Bari), etablert ved lov 56/2014.
Det var 1 559 662 innbyggere ved folketellingen i 2001. Arealet var 5 139 km².
Dyrkbar jord i den tidligere provinsen Bari ble utnyttet med kultivering av oliven og druer, men også kirsebær, fersken, og mandel. Fra denne avlingen ble det på 1800-tallet produsert olivenolje, vin og frukt.
Julius Middelthun

Bakgrunn

Julius Middelthuns far var stempelskjærer ved Den Kongelige Mynt på Kongsberg. Med unntak av de første barneårene som han beskrev som svært lykkelige, hadde Julius Olavus Middelthun en vanskelig oppvekst og ungdomstid. Som barn opplevde han at begge foreldrene døde med kort mellomrom. Han mistet dessuten kontakten med søsknene da alle ble satt bort til ulike fosterhjem.
Etter konfirmasjonen forlot han Kongsberg og dro først til Christiania. En uventet arv fra sin fosterfars søster sikret ham i de påfølgende årene imidlertid en viss økonomisk frihet.

Kunstner

Fra 1840-1851 oppholdt han seg i København for å lære billedhuggerfaget, fulgt av ni år i Roma der han laget erkeengelen som idag står i Trefoldighetskirken. Han utferdiget også statue av Anton Martin Schweigaard, plassert foran Universitetsbygningen i Kristiania (1883), samt byste av samme i Schweigaardsparken i Kragerø.  
Fra 1869 ble hans helse svekket, og han fungerte fra da og frem til sin død, som lærer ved Tegneskolen i Kristiania.
Av hans elever kan nevnes Erik Werenskiold (1883), Anders Svor, Jo Visdal (1883–87), Louis Moe og Theodor Kittelsen (1874), samt Edvard Munch (1881) og Thorolf Holmboe.
Spekekjøtt

Spekekjøtt er en fellesbetegnelse for hele kjøttstykker som er saltet og speket. Kjøttet kan stamme fra ulike dyr, for eksempel gris, storfe, hest, rein, hjort, elg, villsvin og lignende. I tillegg til tradisjonelle kjøttstykker kalles også speket hjerte og tunge for spekekjøtt. 
Spekekjøtt som stammer fra gris eller villsvin kalles også spekeflesk. I noen tilfeller kan man også støte på betegnelsen speket dyrekjøtt. Dette er kjøtt som typisk stammer fra hest, men ikke bestandig.
Artjom Dziuba

Landslaget

11. november 2011 fikk han sin første landskamp for Russland mot Hellas. 8. september 2014 scoret han sitt første landslagsmål mot Liechtenstein.
Han ble tatt ut i Russlands EM-tropp til EM i Frankrike 2016.
Han ble tatt ut i Russlands tropp til VM i fotball 2018 i Russland.
Dvergbjørksolvikler

Utseende

En liten (vingespenn 11-13 millimeter), tettbygd, gråbrun vikler. Forvingen har en litt utydelig, lysere flekk ved bakkanten, utenfor denne et par vage, skrå, lyse tverrbånd. Bakvingen er lyst gråbrun.

Levevis

Larvene utvikler seg på rakler av dvergbjørk (Betula nana), der de spiser av frøene.

Utbredelse

Arten er utbredt i Nord-Europa og det nordlige Asia, dessuten er den funnet i Italia.
I Norge finnes den i fjellet over hele landet.
ISO 3166-2:SO

ISO 3166-2:SO er Somalias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Somalia er det definert koder for 18 regioner.
Hver kode består av to deler, atskilt av en bindestrek. Første del er SO, ISO 3166-1 alfa-2-koden for Somalia. Andre del er to bokstaver.
Iago Aspas

Landslaget

Han ble tatt ut i Spanias tropp til VM i fotball 2018 i Russland.
Poyangsjøen

Poyangsjøen (kinesisk: 鄱阳湖, pinyin: Póyáng Hú, feilaktig ofte transkribert Pcho-jang-chu), som ligger i provinsen Jiangxi, er den største ferskvannsinnsjøen i Folkerepublikken Kina. Den har et overflateområde på 3585 km² og et volum på 25 km³. Avhengig av regntiden varierer arealet fra 1 000 km² til 4 400 km². Dimensjonene er 170 x 17 km, og gjennomsnittlig dybde er åtte meter.
Sjøen gir habitat for en halv million trekkfugler, av 124 arter. Elvene Gan og Xiu renner inn i sjøen, som er knyttet til Chang Jiang (Yangtse) ved en kanal.
I alt 224 km² av habitatet har Ramsar-vern, og området har 45 pattedyr-arter og om lag 80 amfibier.
I 1363 fant det sted et stort og avgjørende sjøslag på innsjøen. Det skulle få betydning for etableringen av Mingdynastiet i etterkant.
Chemsakia

Utseende

Middelsstore, avlange, blanke, svarte og gule eller røde trebukker. Hode, antenner og bein er svarte, pronotum svart med store, oransje eller rødlige sideflekker, dekkvingene svarte med to gule eller oransje tverrbånd. Antennene er nokså kraftige, omtrent så lange som kroppen. Pronotum er avrundet sekskantet, mye bredere enn langt. Dekkvingene er jevnbrede. Beina er middels lange, lårene nokså slanke.

Utbredelse

Artene er utbredt fra Mexico i nord til Nicaragua i sør.
Olsen-banden på spanden

Handling

Egon (Ove Sprogøe) har blitt forelsket i en dame som vil at skurker skal bli snille. Hun heter Bodil Hansen (Ghita Nørby).
Men da må Egon så klart gi et godt inntrykk. Så han skal også få Benny (Morten Grunwald) & Kjeld (Poul Bundgaard) til å forstå at forbrytelser ikke lønner seg. Først skjønner de ikke det. Men når Yvonne (Kirsten Walther) maser om penger, å Dynamit-Harrys planer er elendige, er de med. De får jobb i en bank. Men noen har planlagt et kupp i banken. Så når gangster'ne kommer tar de en Cello-kasse å rømmer. Men når vakten kommer, etter en lang pause blir de anmeldt. Så nå må Olsen-banden få tak i pengene å bevise at de ikke har gjort noe. De får tak i Cello-kassa. Men de får den ikke opp. Å de som gleda seg til å finne ut hva som var der. (Noe politiet vet). Kronjuvelene er oppi der. De som de trodde var kronjuvelene er kopier. Siden Danskene måtte tjene penger kom de på å selge kronjuvelene. Men det vet ikke Olsen-banden dessverre. Så nå må Egon, Kjeld og Benny få opp kassa. Kanskje til å med sprenge. Men hvem skal det? Kanskje dynamit-Harry.
Biskop Arnald

Biskop Arnald (Arnalder) var den første biskopen i Hamar fra 1152. 
Han kom opprinnelig fra England, og var munk inntil han i 1124 ble viet til biskop av Grønland av erkebiskop Asser av Lund. Først i 1126 nådde han frem til Grønland, der han begynte byggingen av domkirken i byen Garðar. Domkirken ble viet St. Nicolaus. Allerede i 1150 måtte han forlate Grønland, da han skulle bli biskop i Hamar etter pave Eugenius III befaling. Han ble viet i 1152. I Hamar begynte han byggingen av Domkirken (ferdig ca. 1200) i Middelalderbyen.
Hellas' ambassade i Oslo

Sideakkreditering

Ambassadøren er sideakkreditert til Island.

Konsulater

Det er to konsulater: ett i Norge og ett på Island. Konsulatet i Norge er i Bergen, i Ole Landmarksvei 14. Konsul er Hans-Petter Henschien.
Dansearkivet

Dansearkivet er Norges største samling av dansehistorisk materiale. Det blir forvaltet av Danseinformasjonen.
Danseinformasjonen er det nasjonale informasjons- og kompetansesenteret for dansekunst i Norge. 
Dansearkivet består i 2018 av 35 hyllemeter med materiale (foto/film/papirdokumenter) fra 54 aktører, 70 dybdeintervjuer med sentrale aktører som arbeidet i dansefeltet i perioden fra ca. 1945 til 1994, samt Danseinformasjonens eget arkiv som går fra 1994 og frem til i dag. Dybdeintervjuene ble gjort av Danseinformasjonen i to ulike dokumentasjonsprosjekt og en del av intervjuene er tilgjengelige på danseinfo.no.
Samlingen gir et bilde av utviklingen innen dansekunsten og det utenom-institusjonelle dansefeltet i Norge i etterkrigstiden og frem til i dag.
Danseinformasjonen har en samarbeidsavtale med Arkivverket/Riksarkivet om avlevering av det fysiske arkivmaterialet for sikring og bevaring for ettertiden. Før avlevering kan skje, arbeider Danseinformasjonen med å ordne, katalogisere og digitalisere materialet.
1. august

Navnedag

Peder, Petra.
Navnedagen er etter den gamle festdagen for Peter som slapp ut av fengselet, på primstaven kalt Peder Vindfell. 
(Peter, Petter og Per har navnedag 29. juni)

Merkedager

Nasjonaldag i Sveits og Benin.
Ruf

Ruf er et bilfirma med base i Tyskland som baserer sine modeller på biler fra Porsche. Ruf blir oftere referert til som en tuner, men er også en bilprodusent. Ruf bygger ca. 30-35 biler i året som blir bygget på råchassier de kjøper av Porsche uten serienummer. Disse blir oppbygd og får serienummer av Ruf. Ruf sine modeller er i dag basert på Porsche 911 og Porsche Boxster, men firmaet tilbyr alt fra motortuning, bremser, understell m.m til de fleste Porsche-modeller.
Nordnorsk student- og elevhjem

Nordnorsk student- og elevhjem, forkortet NNSE og ofte omtalt som Nordnorsken, (etablert i Oslo i 1945) er en norsk stiftelse. 
Den var igangsatt av Nordlendingenes Forening og ble ledet av Nanna With, for  å sikre nordnorsk ungdom bosted under sine studier i hovedstaden.  Det ble finansiert av bidrag fra Nord-Norge, Foreningen det nordnorske student- og elevhjems venner (1949), femøres brevmerke av Axel Revold (1948) og andre.  Den endelige beliggenhet er utenfor Oslo sentrum, ved Kaj Munks vei vest for John Colletts allé, og har i 2005 rundt 150 hybler, adresse John Collets allé 110. Bygget er oppført i 1960 i naturbetong og er tegnet av Erling Viksjø.
Hypsosinga pygmaea

Utseende

Hypsosinga pygmaea er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 4,5 mm lang, mens hannen er opptil 3 mm. Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den ligner mye Hypsosinga sanguinea, og kan lett forveksles bare ved å se på utseendet. Hypsosinga pygmaea er generelt litt lysere gul i bakkroppens sidestriper. Men det forekommer individer som har helt svart bakkropp. Beina er ensfarget lyst gulbrunt eller litt rødbrun. Hannen har en mørknere farge på lårene, mot kneleddet.

Levevis

Hypsosinga pygmaea finnes i lavere vegetasjon, gjerne på fuktige steder som ved våtmark.
Kafferand

Taksonomi

Slektskapet mellom de ulike artene i Oxyura regnes fortsatt som uklare. Kafferand blir av noen regnet som nærmere beslektet med hvithodeand (O. leucocephala) enn de eksteriørmessig mer like slektningene trommeand (O. vittata) og blånebband (O. australis).

Biologi

Kafferand måler cirka 46–51 cm og hannen veier typisk 820 g, mens hunnen veier cirka 516–720 g.
Hannen har sort hode og nakke, men foran er halsen kastanjebrun. Det er også meste av kroppen ellers, bortsett fra den mørkere brune ryggen og overgumpen. Buken er lys gråbrun, mens flygefjærene og stjerten er nærmest sorte. På undersiden er vingene gråhvite. Nebbet er nesten koboltblått. Hunnen er mørkere gråbrun til koksgrå på oversiden og lysere gråmellert langs flankene og i brystet. Buken er lys gråhvit og nebbet koksgrått. Når hekketiden er på hell myter hannen og får såkalt eklipsedrakt, ei fjærdrakt som minner mer om hunnens, bortsett fra at hodet forblir sort. Hunnen har ei lys stripe som renner under øyene og hun blir dessuten noe lysere nederst på kinnene. Også ungfuglene ligner hunnen.
Arten trives i grunne ferskvannsinnsjøer og alkalisjøer med tett takrørskog langs kantene og noen områder med åpent vann. Den opptrer fra havnivået (om enn sjelden) og opp i høyder på 3 000 moh. Når hekkesesongen er over trekker arten mot større innsjøer og brakkvannslaguner.
Kafferender eter frø fra akvatiske planter, som Persicaria og Polygonum, og akvatiske virvelløse dyr, som insekter og insektlarver, små krepsdyr, små dafnier med mer. De eter nesten eksklusivt gjennom å filtrere bunnslam under dykking, men de kan også besøke fôringsplasser for kveg og ta til seg av maten der. mer enn 50 prosent av hver dag brukes til hvile, spesielt sent på morgenen og sent på ettermiddagen. Om natten sover og hviler fuglene. I Etiopia observerer mat arten i flokker på opp mot 200 individer, og utenfor hekkesesongen har arten vært observert i flokker på opp mot 1 000 individer andre steder.
Hekketiden varierer med utbredelse og vannstanden. Paringssystemet er promiskuøst, i det begge kjønn parer seg med andre partnere. Hannene er imidlertid svært territoriale og forsvarer et lineært område på opp mot 80 m og inntil åtte hunner. Parene hekker solitært eller i løse grupper, ofte med en avstand på kun 5–40 m. Redet bygges av passende plantematerialer av hunnen alene. Det måler typisk 20 cm i diameter og er gjerne omkring 8 cm dypt. Det fôres innvendig med dun og er som regel plassert i tett vegetasjon (takrør eller starr) over vann. Hunnen legger normalt 4–12 (typisk 5–6) blåhvite egg, hvorav hvert egg legges med et intervall på 1–2 dager og typisk veier cirka 73–98 g. Inkubasjonstiden tar cirka 25–27 dager og hunnen ruger eggene alene. Avkommet blir hos mora i cirka fem uker, og ungene holder sammen i ytterligere tre uker til.
Arten regnes som standfugl, men den gjør korte trekk i enkelte områder, spesielt i sin sørligste utbredelse. Trekkene er som regel knyttet til vannstanden og tilgangen på mat i tørketiden.
Bothynus striatellus

Utseende

En middelsstor (ca. 20 millimeter), nokså bred, svært blank, brun hornbille. Hodet er uten horn. Hannen har en grop foran på pronotum, med en spiss knøl ved forkanten. Pronotum er ganske fint og spredt punktert. Dekkvingene har nokså kraftige punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er kjent fra Brasil, Bolivia, Paraguay, Uruguay og Argentina.
Flosta

Flosta (tidligere Flaugstad) var fra 1902 til 1961 en selvstendig kommune, er i dag en del av Arendal kommune.
Fra 1837 var Flosta del av Dypvåg formannskapsdistrikt. Flosta ble skilt ut som egen kommune med 1 892 innbyggere 1. januar 1902. 1. januar 1962 ble kommunene Flosta, Austre Moland, Stokken, samt Strengereid og Garta krets i Holt kommune slått sammen til en ny kommune storkommune som fikk navnet Moland kommune. Flosta hadde på dette tidspunktet 1 205 innbyggere. Fra 1. januar 1992 ble Flosta sammen med resten av Moland kommune en del av Arendal kommune. 
Kommunesenteret i Flosta var tettstedet Staubø. Andre kjente steder i Flosta er uthavna Narestø.
Flosta ligger dels på fastlandet, dels på øyene Flostaøya og Tverrdalsøya.
Grunnskolepoeng

Grunnskolepoeng er et mål for det samlede læringsutbytte for elever som sluttvurderes fra grunnskolen med karakterer. Grunnskolepoeng benyttes som kriterium for opptak til videregående skole.
Dinorwig vannkraftverk

Dinorwig vannkraftverk er et underjordisk såkalt pumpekraftverk i nordre Wales, i utkanten av nasjonalparkområdet Snowdonia. Det ligger nord i fylket Gwynedd, i den nedlagte skifergruva ved Dinorwig under fjellet Elidir Fawr (924 m). Installert effekt i anlegget er 1 700 – 1 800 MW, fordelt på seks turbiner.
Øvre reservoar er Marchlyn Mawr, mens nedre reservoar for utskiftningen av vann er den 1,8 km lange innsjøen Llyn Peris, begge i Snowdonia. Tunnelsystemene for leding av vann til kraftgenerasjonen er på 16 km lenge. Anleggsarbeidene foregikk fra 1974 til 1984.
Fallhøyden (hydraulig head) er på 545 meter.
Haroldius

Utseende

Små (oftest mindre enn 4 millimeter), høyt hvelvede, blanke, brunlige eller svarte skarabider. Bein og antenner er ganske korte, gjerne rødlige. Kroppen er nærmest halvkuleformet. Oversiden er nesten hårløs, ganske fint punktert, dekkvingene med fine punktstriper.

Levevis

Artene lever underjordisk, trolig er alle knyttet til maur.

Utbredelse

Slekten er utbredt i Sørøst-Asia og Afrika, mot nord til Himalaya.
Villa Sara

Historie

Villa Sara ble grunnlagt i 1913 av Luisa Goicochea.

Transport

Ruta 19 forbinder Villa Sara med Villa del Carmen, Cerro Chato, Villa Passano, Valentines og Chuy.
Verboisdemningen

Verboisdemningen, er en demning med et vannkraftverk i vestlige Sveits, med en installert produksjonskapasitet på 100 MW. Vassdraget som utnyttes er elva Rhône, like ved Genève.
Anleggsarbeidene startet i 1938, og hele kraftanlegget stod ferdig utbygd i 1943..
Callipogonius

Utseende

Ganske små, gråbrunspraglete trebukker. Antennene er nokså tynne, noe lengre enn kroppen. Pronotum er uten pigger på sidekantene, litt innsnevret ved roten. Dekkvingene er parallellsidige.

Levevis

Larvene inne i små greiner og kvister.

Utbredelse

Slekten er utbredt fra det sørvestlige USA i nord til Nicaragua i sør.